ATP Newport
ATP Newport ili Hall of Fame Tennis Championships profesionalni je muški teniski turnir. Osnovan je 1976, a mečevi se igraju na travnatim terenima Međunarodne teniske Kuće slavnih i svake godine pred početak turnira održi se ceremonija prijema novih članova. Ovo je posljednji turnir na travi u teniskoj sezoni i jedini takav turnir van Evrope. Sve do 2011, kad je titulu osvojio John Isner, prvi nosilac nikad nije osvojio ovaj turnir. Održava se odmah nakon Wimbledona, pa zbog toga na njemu rijetko učestvuju igrači iz samog svjetskog vrha; npr., prva dva nosioca 2008, Mardy Fish i Fabrice Santoro, zauzimali su 41. i 57. mjesto na ATP-listi, dok je osmi nosilac, Kevin Anderson, bio van prvih 100 (115). Tri najpoznatija osvajača ovog turira jesu bivši svjetski broj 1 Lleyton Hewitt, dvostruki osvajač Australian Opena Johan Kriek, bivši svjetski broj 4 Greg Rusedski i dvostruki finalist Grand Slam turnirâ Mark Philippoussis.